kuna tööd on palju ja aega vaid 24 tundi ööpäevas, siis märgin vaid lühidalt ära, et tähtsas ülevaateajakirjas TICS ilmub peagi arvamuslugu, mille üheks autoriks on ajuteaduste raskekaal Marcus Raichle. Tähtis on see meie jaoks seetõttu, et räägitakse teadvuse ajumehhanismidest, ning tore on see, et üritatakse selgitada just teadvuse ühtsust. Samuti on väga sümpaatne see, et teadvuse mehhanismide juures paigutatakse olulisele positsioonile ka mittespetsiifilisted talamuse tuumad. Põhiliseks teadvuse ajukorrelaadiks peetakse aga aeglast kortikaalset negatiivsust, mis oma aegluse tõttu suudab ühtseks tervikuks integreerida paljude neuronite aktiivsuse. Taaskord on tore leida, et oleme oma  siinsetes diskussioonides ka teadvuseprotsessidega just pigem negatiivsed potentsiaalikomponendid sidunud.